Katja Gentinetta

D **Katja Gentinetta** (* 1968 z Brig) isch e Schwyzer bolitischi Filosoofi, Autoori un Fäärnsehmoderatoori.

## Lääbe
D Gentinetta isch im Wallis ufgwagse. No dr Matura Typus B 1988 het si vu 1989 bis 1993 Germanischtik, Gschiicht un Filosofy an dr Uniwersiteet Züri un dr École des Hautes Études en Sciences Sociales z Paris studiert un het 1995 s Lizenziaat in Germanischtik gmacht. Vu 1995 bis 1997 het si s *«European Executive Program for Arts & Media»* am *International Centre for Culture and Management* z Salzburg. Anne 2001 het si bim Georg Kohler an dr Uniwersiteet Züri in bolitischer Filosofy zum Teema «Toleranz ohne Grenzen? Globale Realitäten und die politische Kultur der Schweiz» promowiert. Im Johr 2006 het si s Brogramm «Senior Managers in Government» vu dr Harvard Kennedy School absolviert.

Vu 1996 bis 1999 het d Gentinetta s Forum Schlossplatz z Aarau glaitet. Vu 1999 bis 2002 isch si Projäktlaiteri vum Ufdritt vum Kanton Aargau an dr Expo.02 gsii. Derno isch si vu bis 2006 Schefi fir Schtrategy un Ussebezieige bi dr Staatskanzlei vum Kanton Aargau gsii. Vu 2006 bis 2011 isch si stellverdrättendi Dirälteri vu dr Dänkfabrik Avenir Suisse gsii.

Vu Meerz 2011 bis 2014 isch d Gentinetta Gspräächslaiteri vu dr Diskussioonsrundi Sternstunde Philosophie vum Schwyzer Fäärnsee gsii. Syt Oktober 2016 moderiert d Gentinetta zäme mit em Eric Gujer d Sändig *NZZ Standpunkte*. Syt Novämber 2018 schrybt si au mit bi dr Kolumne «Geld & Geist» in dr NZZ am Sonntag. Derzue leert si an dr Uniwersiteet Züri un dr Uniwersiteet Lozärn un het e Leerufdraag fir Public Affairs an dr Uniwersiteet St. Galle.

D Katja Gentinetta isch ghyroote un woont z Lenzburg.

## Wäärch
* 2002: *Toleranz ohne Grenzen? Globale Realitäten und die politische Kultur der Schweiz.* Haupt, Bern/Stuttgart/Wien 2002, ISBN 3-258-06449-0.
* 2007: *Die IV: Eine Krankengeschichte* (mit dr Monika Bütler, uusegee vu Avenir Suisse). NZZ Libro, Zürich, ISBN 978-3-03823-385-5.
* 2009: *Die AHV: Eine Vorsorge mit Alterungsblindheit* (mit dr Christina Zenker, uusegee vu Avenir Suisse). Neue Zürcher Zeitung, Zürich 2009, ISBN 978-3-03823-558-3.
* 2009: *Abschied von der Gerechtigkeit: Für eine Neujustierung von Freiheit und Gleichheit im Zeichen der Krise* (uusegee mit dr Karen Horn), Neue Zürcher Zeitung, Zürich, ISBN 978-3-89981-216-9.
* 2010: *Souveränität im Härtetest* (uusegee mit em Georg Kohler un vu Avenir Suisse). Neue Zürcher Zeitung, Zürich, ISBN 978-3-03823-649-8.
* 2016: *Haben Unternehmen eine Heimat?* (uusegee mit dr Heike Scholten). NZZ Libro, Zürich, ISBN 978-3-03810-104-8.
* 2017: *Worum es im Kern geht.* NZZ Libro, Zürich, ISBN 978-3-03810-277-9.
* 2022: *Wachstum* (mit em Niko Paech un dr Lea Mara Eßer). Westend, Frankfurt/Main, ISBN 978-3-86489-350-6.

## Weblink
* 
* 
* Websyte vu dr Katja Gentinetta
* Interview, *Frauen wollen Erfolg und Erfüllung im Gleichgewicht*, Der Sonntag, 12. Dezember 2010
* Interview, *Alle müssen etwas zurückstecken*. Tagesanzeiger, 30. Dezember 2011
* Interview, *Hinter dem Wort 'Gerechtigkeit' steckt immer auch die Gleichheit*, Der Bund, 30. November 2013
* Interview, *Jetzt endlich Tacheles reden*, UnternehmerZeitung, Mai 2014
* Interview, *Ethik kann man nicht verordnen*, Neue Luzerner Zeitung, 27. Oktober 2015
* Interview, *Suisse-UE, l'heure de la clause unilatérale qui fâchera Bruxelles a sonné*, L'Hebdo, 30. Juni 2016
* Interview, *Die SVP reizt das System aus*, Tagesanzeiger, 2. Februar 2018

## Fueßnote